
Priznanje

**Prometej znanosti za odličnost v komuniciranju**

(od leta 2003 dalje)



Priznanje se podeljuje posameznikom, skupinam državljanov ali (in) organizacijam za kakovostno, pomembno in učinkovito komuniciranje znanosti določeni ali splošni javnosti na Slovenskem.

Priznaje se podeljuje za izjemne dosežke komuniciranja znanosti v obliki:

* samostojne poljudnoznanstvene ali strokovne publikacije (avtorstvo oz. soavtorstvo);
* spletne strani ali portala;
* več člankov objavljenih v tiskanih ali elektronskih medijih (poljudnoznanstvenih ali strokovnih);
* organizacije dogodka ali prireditve, ki je prednostno namenjena komuniciranju znanosti;
* uredniškega delovanja;
* scenarija ali (in) režije DVD filma;
* samostojne razstave na izbrano tematiko ali problematiko znanosti.

Priznanje se bo dodelilo zlasti za aktivnosti v zadnjih treh letih (obdobje 2022 - 2024), v letu 2023 oziroma izjemoma tudi za življenjsko delovanje na področju komuniciranja znanosti (vsaj deset let nepretrgoma).

Ista oseba, skupina ali organizacija lahko večkrat postane prejemnik priznanja Prometej znanosti za odličnost v komuniciranju, vendar je priporočljivo, da je med dvema priznanjema Prometej znanosti vsaj pet (5) let časovne distance (Oglej si prilogo: Prejemniki 2019-2023).

Vse prispevke kandidature na predpisanih obrazcih bo ovrednotila posebna komisija, ki jo bo imenoval predsednik uprave Slovenske znanstvene fundacije.

Slovesna podelitev priznanj bo predvidoma v prvih mesecih leta 2025 na akademiji Zahvalnega dneva Slovenske znanstvene fundacije donatorjem in komunikatorjem znanosti.