
Častni naslov

**Komunikator-ica znanosti leta 2024**

(častni letni naslov se podeljuje od leta 2013 dalje)



Častni letni naslov naj komunikatorja-ice znanosti se podeluje izključno vsako leto le enemu/eni izmed odličnih slovenskih komunikatorjev; komunikatorju/komunikatorici, ki po možnosti komunicira znanost tako v klasični, kakor tudi v elektronski verziji (članki, publikacije poljudnoznanstvene ali strokovne narave, splet/portal, organizacija javnega dogodka ali prireditve, scenarij ali (in) režija DVD filma, razstave, itd.

Prejemnik častnega letnega naslova prejme poleg listine (diplome) tudi umetniško delo iz izbirke Slovenske znanstvene fundacije, v katero so darovali likovni umetniki.

Na slovesni vročitvi častnega naslova ima prejemnik tudi krajše (20-30 minutno) predavanje ali predstavo h katere izvedbi lahko povabi tudi druge promotorje ali komunikatorje znanosti iz Republike Slovenije ali iz drugih držav.

V obdobju marec-junij 2025 bo prejemnik-ica častnega naslova izvedel-a ponovitev slavnostnega predavanja ali predstavitve v okolju v katerem znanstveno ali pedagoško deluje oziroma se predstavil-a na dogodku, ki bo izbran sporazumno s Slovensko znanstveno fundacijo npr. na slovenskem festivalu znanosti (jeseni 2025).

Vse popolne kandidature (obrazec in priložena zahtevana dokumentacija), ki bodo prispele do vključno 20.12.2024 oziroma bodo pošiljke opremljene s poštnim žigom (do vključno 20.12.2024) bo ovrednotil Znanstveni odbor izbora letnega Komunikatorja-ice znanosti.

Slovesna razglasitev nosilca častnega naslova Komunikator-ica znanosti leta 2024 bo potekala predvidoma v prvih mesecih leta 2025 na akademiji Zahvalnega dneva Slovenske znanstvene fundacije donatorjem in komunikatorjem znanosti.

**PREJEMNIKI ČASTNEGA NAZIVA**

**KOMUNIKATOR-ICA ZNANOSTI LETA**

**V OBDOBJU 2013-2023**

**2013**

Prof. dr. **Gorazd Planinšič**, fizik, Fakulteta za matematiko in fiziko Univerze v Ljubljani

**2014**

Prof. dr. **Ana Vovk Korže**, geografinja, Filozofska fakulteta Univerze v Mariboru

**2015**

Prof. dr. **Samo Kreft**, farmacevtski botanik, Fakulteta za farmacijo Univerze v Ljubljani

**2016**

Prof. dr. **Lučka Kajfež Bogataj**, klimatologinja, Biotehniška fakulteta Univerze v Ljubljani

**2017**

**Silvestra Rogelj Petrič**, novinarka za znanost, Časopisna hiša Delo, Ljubljana

**2018**

Prof. dr. **Tom Turk**, biolog, Biotehniška fakulteta Univerze v Ljubljani

**2019**

Dr. **Sašo Dolenc**, fizik, Tolmačenje znanosti, Sašo Dolenc, s. p., Ljubljana

**2020**

Prof. dr. **Roman Jerala**, kemik, Kemijski inštitut, Ljubljana

**2021**

Prof. dr. **Alojz Ihan**, klinični mikrobiolog in imunolog, Medicinska fakulteta Univerze v Ljubljani

**2022**

Prof. dr. **Saša Novak Krmpotič**, kemičarka, Institut ''Jožef Stefan''/Mednarodna podiplomska šola Jožefa Stefana in Znanost na cesti, Ljubljana

**2023**

Prof. dr. **Marina Dermastia**, biologinja, Nacionalni inštitut za biologijo, Ljubljana